CELEX: 32021D1748
Language: sl
Date: 2021-09-28 00:00:00
Title: Sklep Političnega in varnostnega odbora (SZVP) 2021/1748 z dne 28. septembra 2021 o imenovanju poveljnika sil EU vojaške operacije Evropske unije v Sredozemlju EUNAVFOR MED IRINI) in razveljavitvi Sklepa (SZVP) 2021/561 (EUNAVFOR MED IRINI/4/2021)

4.10.2021   
               
               
                  SL
               
               
                  Uradni list Evropske unije
               
               
                  L 350/7
               
            
         SKLEP POLITIČNEGA IN VARNOSTNEGA ODBORA (SZVP) 2021/1748
         z dne 28. septembra 2021
         o imenovanju poveljnika sil EU vojaške operacije Evropske unije v Sredozemlju EUNAVFOR MED IRINI) in razveljavitvi Sklepa (SZVP) 2021/561 (EUNAVFOR MED IRINI/4/2021)
         POLITIČNI IN VARNOSTNI ODBOR JE –
         ob upoštevanju Pogodbe o Evropski uniji in zlasti člena 38 Pogodbe,
         ob upoštevanju Sklepa Sveta (SZVP) 2020/472 z dne 31. marca 2020 o vojaški operaciji Evropske unije v Sredozemlju (EUNAVFOR MED IRINI) (1) in zlasti člena 8(2) Sklepa,
         ob upoštevanju naslednjega:
         
                     (1)
                  
                  
                     Svet je 31. marca 2020 sprejel Sklep (SZVP) 2020/472, s katerim se je vzpostavila in začela vojaška operacija Evropske unije v Sredozemlju (EUNAVFOR MED IRINI) pod poveljstvom kontraadmirala Fabia AGOSTINIJA kot poveljnika operacije EU.
                  
               
                     (2)
                  
                  
                     S Sklepom (SZVP) 2020/472 je Svet pooblastil Politični in varnostni odbor (PVO) za sprejemanje sklepov o imenovanju poveljnika sil EU EUNAVFOR MED IRINI.
                  
               
                     (3)
                  
                  
                     PVO je 30. marca 2021 sprejel Sklep (SZVP) 2021/561 (2) o imenovanju kontraadmirala Stefana FRUMENTA za poveljnika sil EU EUNAVFOR MED IRINI.
                  
               
                     (4)
                  
                  
                     Grški vojaški organi so 1. septembra 2021 predlagali, da se za poveljnika sil EU EUNAVFOR MED IRINI s 1. oktobrom 2021 imenuje kapitan Michail MAGKOS kot naslednik kontraadmirala Stefana FRUMENTA.
                  
               
                     (5)
                  
                  
                     Vojaški odbor EU je 7. septembra 2021 priporočilo grških vojaških organov podprl.
                  
               
                     (6)
                  
                  
                     Sprejeti bi bilo treba sklep o imenovanju kapitana Michaila MAGKOSA.
                  
               
                     (7)
                  
                  
                     Sklep (SZVP) 2021/561 bi bilo treba razveljaviti.
                  
               
                     (8)
                  
                  
                     V skladu s členom 5 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo –
                  
               SPREJEL NASLEDNJI SKLEP:
         
            Člen 1
            Kapitan Michail MAGKOS se s 1. oktobrom 2021 imenuje za poveljnika sil EU vojaške operacije Evropske unije v Sredozemlju (EUNAVFOR MED IRINI).
         
         
            Člen 2
            Sklep (SZVP) 2021/561 (EUNAVFOR MED IRINI/1/2021) se razveljavi.
         
         
            Člen 3
            Ta sklep začne veljati na dan sprejetja.
            Uporablja se od 1. oktobra 2021.
         
         
            V Bruslju, 28. septembra 2021
            
               
                  Za Politični in varnostni odbor
               
               
                  predsednica
               
               S. FROM-EMMESBERGER
            
         
         
            (1)  UL L 101, 1.4.2020, str. 4.
         
            (2)  Sklep Političnega in varnostnega odbora (SZVP) 2021/561 z dne 30. marca 2021 o imenovanju poveljnika sil EU vojaške operacije Evropske unije v Sredozemlju (EUNAVFOR MED IRINI) (EUNAVFOR MED IRINI/1/2021) (UL L 119, 7.4.2021, str. 1).